ΓΡΑΠΤΗ ΕΡΩΤΗΣΗ E-2807/00

υποβολή: Robert Goebbels (PSE) προς την Επιτροπή

(4 Σεπτεμβρίου 2000)

Θέμα: Διάθεση ενός αναβαθμισμένου βιομηχανικού τόπου με τη βοήθεια ενισχύσεων της ΕΕ

Ο Ευρωπαϊκός Πόλος Ανάπτυξης (ΕΠΑ), που βρίσκεται μεταξύ του Longwy, του Athus και της Ptange-Rodange αφενός και αφετέρου στα γαλλο-βελγο-λουξεμβουργικά σύνορα, συνέβαλε αναμφίβολα στην οικονομική ανάπτυξη της εν λόγω χαλυβουργικής λεκάνης.

Οι δαπάνεςποδομήςπέρ της πραγματοποίησης του ΕΠΑ, όπως και ορισμένων άλλων πραγματοποιήσεων της εν λόγω διαμεθοριακής θέσης επωφελήθηκαν σημαντικά από τα κοινοτικά διαρθρωτικά κεφάλαια. Πλην όμως η κυβέρνηση του Λουξεμβούργου αποφάσισε πρόσφατα να διαθέσει 4 εκτάρια βιομηχανικής έκτασης που αξιοποιήθηκαν με τη βοήθεια της Ευρωπαϊκής Ένωσης για την ανακατασκευή του Λυκείου Mathias Adam στην Ptange.

Θεωρεί άραγε η Επιτροπή αυτή την απόφαση συμβιβαστή με τους στόχους που ακολουθεί ο Ευρωπαϊκός Πόλος Ανάπτυξης; Τα ευρωπαϊκά κεφάλαια που διατέθηκαν τότε αφορούσαν επίσης τη διάθεση του εν λόγω βιομηχανικού τόπου σε σχολικές δραστηριότητες;

Συμπληρωματική απάντηση του κ. Barnier εξ ονόματος της Επιτροπής

(19 Φεβρουαρίου 2001)

Ο ευρωπαϊκός αναπτυξιακός πόλος (PED) σχεδιάστηκε ως αντίδραση στα κλεισίματα και τις αναδιαρθρώσεις των βιομηχανιών σιδήρου και χάλυβα της διασυνοριακής βιομηχανικής λεκάνης Longwy-Rodange-Athus προκειμένου να εξαλειφθούν οι σοβαρές, από κοινωνική και οικονομική άποψη, συνέπειες που προκλήθηκαν από αυτές στην εν λόγω ζώνη.

Οι κυβερνήσεις του Βελγίου, της Γαλλίας και του Λουξεμβούργου έθεσαν ως πρωταρχικό στόχο του PED, στην κοινή δήλωσή τους του 1985, την καταβολή προσπαθειών για τη μετατροπή της ζώνης αυτής και την αναδημιουργία στο χώρο αυτό 8 000 θέσεων απασχόλησης σε μία δεκαετία. Οι συνυπογράφοντες τη δήλωση όρισαν ως μοναδικό στόχο του PED την εκ νέου ανάπτυξη της τριεθνούς ζώνης και προέβλεψαν διάφορα μέσα για την επίτευξη του στόχου αυτού, όπως η δημιουργία ενός διεθνούς χώρου δραστηριοτήτων (PIA), τη σύσταση μιας κοινής διάρθρωσης διαχείρισης και, επίσης, την ανάπτυξη της παρεχόμενης εκπαίδευσης και της έρευνας (ευρωπαϊκό κολέγιο τεχνολογιών). Η αποστολή αυτού του αναπτυξιακού πόλου είναι σχετικά ευρεία και δεν αποκλείει τη δυνατότητα εγκατάστασης εκεί ενός λυκείου.

Όμως, πρέπει να τονισθεί ότι το σχέδιο ανοικοδόμησης του λυκείου Mathias Adam τοποθετείται εντός του PIA, και πιο συγκεκριμένα στη βιομηχανική ζώνη εθνικού ενδιαφέροντος της Rodange, της οποίας η χωροταξία έγινε με συγχρηματοδότηση από κοινοτικές πιστώσεις ενόψει της εγκατάστασης νέων επιχειρήσεων.

Σύμφωνα με τις πληροφορίες που διαβίβασε το Υπουργείο Οικονομίας του Λουξεμβούργου, η τοποθεσία επί της οποίας προβλέπεται η ανοικοδόμηση του εκπαιδευτικού ιδρύματος διαθέτει, στο πλαίσιο του προγράμματος Resider I (1989-1992), τέσσερα εκτάρια γηπέδου που αποτελεί μία ευρύτερη ζώνη, για την χωροταξία της οποίας χορηγήθηκε, βάσει του Ευρωπαϊκού Ταμείου Περιφερειακής Ανάπτυξης, κοινοτική συγχρηματοδότηση ύψους 50 % που ανερχόταν σε 4,48 εκατ. ευρώ. Ο στόχος των εν λόγω εργασιώνποδομής, όπως διευκρινίζεται στο κείμενο του προγράμματος(1), ήταν η ολοκλήρωση της διευθέτησης του κεντρικού χώρου του PED ώστε να μπορεί να προσελκύσει τις αναγκαίες επενδύσεις και να επιτύχει, μέσα στην προθεσμία του 1995, το στόχο των 1 000 νέων απασχολήσεων για το τμήμα του PED που ανήκει στο Λουξεμβούργο.

Πρέπει να τονισθεί ότι στο τμήμα του PED-Λουξεμβούργου, ο στόχος των 1 000 προς δημιουργία απασχολήσεων μέχρι το 1995, είχε ήδη επιτευχθεί και μάλιστα ξεπεραστεί σε μεγάλο βαθμό, στο μέτρο που, στα τέλη του 1997, είχαν δημιουργηθεί περίπου 1 561 απασχολήσεις. Δεδομένου ότι το πρόγραμμα έχει τελειώσει και ότι έχουν επιτευχθεί οι ταχθέντες στόχοι, η επιλογή να διατηρηθεί ή να τροποποιηθεί η χρήση των διαρρυθμισμένων γηπέδων ανήκει στις αρχές του Λουξεμβούργου, σε συνάρτηση με τις δικές τους προτεραιότητες ή ανάγκες.

(1) Άξονας 2: ολοκλήρωση της χωροταξικής διαρρύθμισης του κεντρικού χώρου του PED, βιομηχανική ζώνη εθνικού ενδιαφέροντος της Rodange.